古衛儀邑也。魏惠王居儀邑，營大梁，始興。漢以降為浚儀縣，屬陳留郡。隋簡州郡，屬鄭州。唐武德四年平王世充，始置汴州，初領浚儀、新里、小黃、開封、封丘五縣。元和中，為宣武軍節度使治所。後周因而擴之，宋興，定都。靖康以降，金人遷中都大興府。金宣宗貞祐二年，金主復遷都汴京。宋理宗端平中，宋元滅金，隳其城邑。